CELEX: 62017CN0607
Language: hu
Date: 2017-10-24 00:00:00
Title: C-607/17. sz. ügy: A Högsta förvaltningsdomstolen (Svédország) által 2017. október 24-én benyújtott előzetes döntéshozatal iránti kérelem – Skatteverket kontra Memira Holding AB

8.1.2018   
            
            
               HU
            
            
               Az Európai Unió Hivatalos Lapja
            
            
               C 5/23
            
         A Högsta förvaltningsdomstolen (Svédország) által 2017. október 24-én benyújtott előzetes döntéshozatal iránti kérelem – Skatteverket kontra Memira Holding AB
   (C-607/17. sz. ügy)
   (2018/C 005/31)
   Az eljárás nyelve: svéd
   
      A kérdést előterjesztő bíróság
   
   Högsta förvaltningsdomstolen
   
      Az alapeljárás felei
   
   
      Felperes: Skatteverket
   
      Alperes: Memira Holding AB
   
      Az előzetes döntéshozatalra előterjesztett kérdések
   
   
               1)
            
            
               Annak értékelése során, hogy valamely másik tagállamban található leányvállalatnál felhalmozott veszteség többek között az A ügyben hozott ítéletben megfogalmazottak alapján véglegesnek minősül-e, és így az anyavállalat az EUMSZ 46. cikk alapján levonhatja a veszteséget, figyelemmel kell e lenni arra a körülményre, hogy a leányvállalat államának jogszabályai alapján korlátozottak azok a lehetőségek, amelyek alapján az adósságot felhalmozó féltől eltérő fél maga vonhatja le a veszteséget?
            
         
               2)
            
            
               Amennyiben figyelembe kell venni az 1. kérdésben megfogalmazotthoz hasonló korlátozást, figyelemmel kell-e lenni arra, hogy a kérdéses ügyben ténylegesen van-e olyan másik fél a leányvállalat államában, amely levonhatná a veszteségeket, amennyiben azt a jogszabályok lehetővé tennék?